section_heading: Biološke karakteristike
paragraph_text: Regirock nalikuje na robota u potpunosti izgrađenog od stijena. Iako su stijene posložene strogo nalik na oblik čovjekova tijela, Regirock nema stalan, jedinstven oblik; različiti dijelovi njegova tijela sačinjeni su od stijena različitog obujma, veličine, boje i mase. Umjesto lica, Regirock ima oznaku od sedam točki koje čine slovo "H", nalik na Brailleovo pismo.